**ОПШТИНА ЋИЋЕВАЦ**



**ПОЗИВ ГРАЂАНИМА ЗА УЧЕШЋЕ У КРЕИРАЊУ НАЦРТА ОДЛУКЕ О БУЏЕТУ ОПШТИНЕ ЋИЋЕВАЦ ЗА 2019. ГОДИНУ**

Поштовани суграђани,

Обавештавамо вас да је у току процес припреме буџета општине Ћићевац за 2019.годину са пројекцијама за 2020. и 2021 годину и да од вас очекујемо да својим предлозима и сугестијама овај стратешки документ, план расподеле расположивих средстава и реализације развојних програма и пројеката у наредној години, учините квалитетнијим и ефикаснијим, а све у циљу транспарентног и одрживог развоја наше локалне заједнице.

Својим учешћем, директно ћете утицати на креирање локалне политике и изградњу међусобног поверења између Управе и вас, кроз задовољење ваших потреба.

Ваши предлози и сугестије биће нам драгоцени током припреме овог документа у сагледавању реалних потреба и проблема наше локалне заједнице у области унапређења услуга, инфраструктуре и развојних пројеката.

Напомињемо да нам је сваки предлог веома значајан, од предлога пројеката стратешког интереса па све до малих пројеката и услуга који ће грађанима ваших месних заједница, ваших улица, зграда или насеља побољшати услове живота, оплеменити ваш животни простор, привући нове туристе или побољшати снабдевање у свим видовима ваших потреба.

Ваше предлоге можете послати писарници општинске управе Општине Ћићевац, улица Карађорђева 106, 37210 Ћићевац или путем електронске поште е-маил:racunovodstvocicevac@gmail.com

**Прикупљање предлога ће трајати до 10.12.2018.године. Такође вас обавештавамо да ће се Јавна расправа о нацрту Одлуке о буџету општине Ћићевац за 2019.годину одржати у среду,12.децембра 2018. године у просторијама Општине Ћићевац.**